ຝູງຊົນ ທີ່ຈະຕຸລັດ Times Square ຕ້ອນຮັບ ການມາຮອດ ຂອງປີ 2016
ຢູ່ທົ່ວໂລກ ຄວາມຢ້ານກົວ ກ່ຽວກັບການກໍ່ການຮ້າຍ ແມ່ນໝາຍເຖິງ ການເພີ້ມການຮັກສາ ຄວາມປອດໄພ ຫລືແມ່ນກະທັງ ມີການຍົກເລີກ ການສະເຫຼີມສະຫຼອງ.
ເກືອບນຶ່ງລ້ານຄົນ ຊຶ່ງຫລາຍໆຄົນແມ່ນພາກັນໃສ່ແວ່ນຕາ ທີ່ ເປັນຮູບປີ 2016 ແລະໝວກສີມ່ວງ ໂຮມຊຸມນຸມກັນ ຢູ່ທີ່ຈະຕຸ ລັດ Times Square ໃນນະຄອນນິວຢອກໃນຄ່ຳຄືນຂອງວັນ ພະຫັດເພື່ອສະເຫລີມສະຫຼອງ ຕ້ອນຮັບການມາຮອດມາເຖິງ ຂອງປີໃໝ່ ນັກຮ້ອງອັງກິດ Jessie J ໄດ້ຮ້ອງເພງ Imagine ຂອງ John Lennon ໃຫ້ພວກທີ່ໄປຮ່ວມສະຫຼອງຟັງກ່ອນທີ່ບານແກ້ວຂະ ໜາດໃຫຍ່ຕາມປະເພນີ ຈະຮຸ່ງເປັນແສງສີຂຶ້ນໃນຕອນທ່ຽງຄືນ ທີ່ຂອບຟ້າຂອງນະຄອນນິວຢອກ ໄດ້ມີການຫວ່ານເສດເຈ້ຍສີແລະຈູດບັ້ງໄຟດອກໃຫ້ສະຫວ່າງສະໄຫວທ້ອງຟ້າ ໃນການ ສະເຫລີມສະຫຼອງ ທີ່ໃຫຍ່ທີ່ສຸດ ຢູ່ໃນສະຫະລັດ ຫລັງຈາກນັ້ນ ຝູງຊົນກໍພາກັນຟັງເພງ New York, New York ຂອງ Frank Sinatra ເພງ America ຂອງ Ray Charles ການຮັກສາຄວາມປອດໄພ ແມ່ນໄດ້ດຳເນີນໄປຢ່າງເຄັ່ງຄັດ ຢູ່ບ່ອນສະເຫຼີມສະຫຼອງໃນ ນະຄອນນິວຢອກ ຊຶ່ງເຈົ້າໜ້າທີ່ ກ່າວວ່າ ມີຕຳຫຼວດ ທັງໃນເຄື່ອງແບບ ນອກເຄື່ອງແບບ ແລະອື່ນໆອີກເຂົ້າຮ່ວມ 6,000 ຄົນ ຕຳຫຼວດບາງຄົນແມ່ນມີປືນຍາວເປັນອາວຸດ ຫລືບໍ່ ກໍເຄື່ອງກວດກຳມັນຕະພາບລັງສີແລະໝາສືບກິ່ນລະເບີດ ບໍ່ມີລາຍງານວ່າມີຫຍັງເກີດ ຂຶ້ນ ນອກເໜືອໄປຈາກ ການສະເຫຼີມສະຫຼອງຕ້ອນຮັບ ການມາຮອດມາເຖິງຂອງປີໃໝ່ ພ້ອມກັນກັບເມືອງຕ່າງໆໃນເຂດແຄມຝັ່ງທະເລກ້ຳຕາເວັນອອກຂອງສະຫະລັດ ເຈົ້າໜ້າທີ່ສະຫະລັດ ກ່າວວ່າ ຕົນໄດ້ຕິດຕາມເບິ່ງການຕິດຕໍ່ສື່ສານກັບຕ່າງປະເທດເພື່ອກວດສອບເບິ່ງ ການຂົ່ມຂູ່ຕ່າງໆ ໂດຍໃຫ້ຄຳໝັ້ນສັນຍາວ່າ ຈະມີການເຝົ້າດູແລຄວາມປອດໄພລຸນຫລັງທີ່ໄດ້ມີການໂຈມຕີເມື່ອໄວໆມານີ້ ຢູ່ທີ່ເມືອງ San Bernadino ໃນລັດຄາລີຟໍເນຍແລະທີ່ນະຄອນຫຼວງປາຣີ ເຈົ້າໜ້າທີ່ໃນພາກເໜືອຂອງລັດນິວຢອກໄດ້ຈັບກຸມຜູ້ຊາຍອາຍຸ 25 ປີຄົນນຶ່ງໃນຂໍ້ຫາວາງ ແຜນໂຈມຕີ ຮ້ານອາຫານ ທີ່ນະຄອນນິວຢອກ ໃນຄ່ຳຄືນກ່ອນວັນຂຶ້ນປີໃໝ່ ໃນນາມຂອງ ກຸ່ມລັດອິສລາມ ທ້າວ Emanuel Lutchman ທີ່ເມືອງ Rochester ໄດ້ຖືກກ່າວຫາວ່າ ພະຍາຍາມສະໜອງອຸບປະກອນສະໜັບສະໜຸນພວກກໍ່ການຮ້າຍ ສ່ວນຢູ່ບ່ອນອື່ນໆໃນໂລກນັ້ນ ຄວາມຢ້ານກົວກ່ຽວກັບການກໍ່ການຮ້າຍ ໄດ້ພາໃຫ້ມີການ ເພີ້ມການຮັກສາຄວາມປອດໄພ ຢູ່ໃນບາງບ່ອນຫລືບໍ່ກໍພາກັນຍົກເລີກການສະເຫລີມສະ ຫຼອງທີ່ມີຝູງຊົນເປັນຈຳນວນຫຼວງຫຼາຍເຂົ້າຮ່ວມ ເພື່ອຕ້ອນຮັບການມາຮອດມາເຖິງຂອງ ປີໃໝ່